钦定古今图书集成/理学汇编/学行典/第243卷 > 黄澜
## 钦定古今图书集成/理学汇编/学行典/第243卷 > 黄澜

按《江阴县志》：“黄澜，字源之，太学生，屡举弗售，遂一以
孝悌力田为务。生平多义举，如设义学，凿井置义庄，
姻党有急，屡谒无厌色。凡羇旅阻厄者，无问识不识，
咸计程授之廪。正德中，岁饥疫，发粟千斛有奇，散给
乡人，置五灶为糜食饿夫，所活千计，死者棺殓之。事
闻，旌表门曰‘尚义’。”